**Ettersyn, vedlikehold og ombygging av skogsbilveger**

**– sjekkliste og tiltak**

Årlig ettersyn av skogsbilveger vår, høst og før meldte regnskyll er nødvendig for å ta vare på og holde vegene i stand. Ettersyn og kunnskap om veg gir oversikt over behov for vedlikehold og ombygging av veger. Endringene i klimaet har ført til at det er registrert hyppigere og tyngre regnskyll de siste årene, dette er viktig å tenke på når vi skal gjennomføre ettersyn, vedlikeholde og evt. ombygge skogsbilvegnettet.

|  |  |  |
| --- | --- | --- |
|  | **Sjekkpunkt** | **Tiltak** |
|  | **Rydding** |  |
| □ | Trær og kratt. Hindrer opptørking og skader kjøretøy. | Hogge trær og fjerne busker langs vegen. Røtter, trær, busker og vegetasjon vokser inn i vegkroppen, omdanner grus og stein til jord og sprenger ut stein og masser og svekker vegen over tid. |
|  | **Stikkrenner** |  |
| □ | Innløpet til stikkrenner  | Rensk kum og innløp |
| □ | Utløpet til stikkrenner | Rensk og evt. grav ny kanal ut |
| □ | Stikkrenne innvendig | Skift hvis sprekker innvendig og betongrør er forskjøvet. |
| □ | Dimensjon og skråhelling | Legg stikk på nytt eller skift ut hvis for liten, feil vinkel eller helning. |
| □ | Sjekk endrede avrenningsforhold | Nye traktorveger, driftsveier og kjørespor kan endre bekkeløp og lage større nedslagsfelt for stikkrenner – legg evt. nye rør |
|  | **Stigninger** |  |
| □ | Overflaterenner | Overflaterenner kan anlegges midlertidig med krafse eller pelikanhakke. Permanente overflatrenner kan steinsettes, lages av treverk eller autovern. Legg med rett skråstilling. |
| □ | Kuv (tverrfall) | Behov for kraftigere kuv i bratte bakker |
| □ | Avstand mellom stikkrenner | Maks. 50 – 70 m mellom stikkrenner. Legg evt. flere rør. |
| □ | Stor stikkrenne i øvre tredjedel av stigningen | En stor stikkrenne her vil virke som en ”buffer” for bakken nedenfor ved kraftige regnskyll og flom |
| □ | Topplag av maskinknust fjell | 5 - 10 cm med knust grus 0 - 32 mm dekket med 0 – 16 mm har gode egenskaper regnskyll og flom i stigninger. |
| □ | Reduser vannhastigheten | Steiner i grøfter og terrassering av veg reduserer vannhastigheten |
|  | **Grøfter** |  |
| □ | Grøfterensk- steiner, slam og vegetasjon | Grøfterensk med gravemaskin fjerner vegetasjon på veiskulder og vegbane samtidig og hindrer jorddannelse og forringelse av vegkroppen. God grøftedybde drenerer vegkroppen. |
| □ | Steinsetting av grøfter- ustabile skjæringer  | Der vannet får høy fart og der massene i veiskjæringen er ustabile kan det være nødvendig å steinsette grøftene |
|  | **Slitelag (topplag)** |  |
| □ | Tykkelse og kvalitet på slitelag | Vedlikeholdsgrusing ca. hvert 5 år avhengig av vegens tilstand |
| □ | Vegetasjon i vegbanen, grøfter og fylling. Vegetasjon på veg- skulder hindrer avrenning. | Fjern vegetasjon langs og i vegbanen. Groing i vegbane, grøft, fylling og skjæring gir jorddannelse, svekker bæreevne og øker faren for ras og utglidninger.  |
| □ | Hjulspor og vegetasjon i vegbanen | Vannet følger hjulspor og eroderer vegbanen. Skraping eller slodding av vegen årlig, dette sinker også groing i veibane. |
|  | **Vegkropp** |  |
| □ | Kuv (tverrfall) | Minst 5 % tverrfall, økes i bratte bakker. |
| □ | Bæreevne - svikt | Skifte ut veikropp strekningsvis eller ombygging av hele veien |

|  |
| --- |
| **Tekniske tiltak skogsveger** **– forebygge skader ved utbedring, ombygging og nybygging** |
| Øke minste godkjente stikkrennedimensjon til min. Ø 400 mm, vurdere min. Ø 500 mm | Ombygge og bygge nye skogsbilveger med vegkropp av sprengt og knust fjell |
| Legge inn ekstra stikkrenner for flomsikring | Utskifting av kritiske og bæresvake parseller |
| Overløp for sikring mot regnskyll og flom | Traue ut gammel vegkropp og erstatte med vegkropp av sprengt og knust fjell |
| Overflaterenner | Sikring av skogsveger under bygging |

**Tverrprofil landbruksbilveg**



*Figur: Tverrprofil fra «Normaler for landbruksveier med byggebeskrivelse» – landbruksbilvei veiklasse 3 og 4.*

**Ombygging av skogsbilveg med sprengt og knust fjell**



*Figur: Tverrprofil satt opp ut fra behov for bæreevne, motstandsevne mot nedbør og flom, helårs bruk, og erfaring fra bruk av sprengt og knust fjell til bygging av nye og ombygging av skogsbilveger.*

 *Kilde: Statsforvalteren i Vestfold og Telemark*